title: Rozhodnutie Európskej centrálnej banky (EÚ) 2019/1312 z 22. júla 2019, ktorým sa mení rozhodnutie (EÚ) 2016/810 (ECB/2016/10) o druhej sérii cielených dlhodobejších refinančných operácií (ECB/2019/22)

text:
                  2.8.2019

                  SK

                  Úradný vestník Európskej únie

                  L 204/123

         ROZHODNUTIE EURÓPSKEJ CENTRÁLNEJ BANKY (EÚ) 2019/1312
         z 22. júla 2019,
         ktorým sa mení rozhodnutie (EÚ) 2016/810 (ECB/2016/10) o druhej sérii cielených dlhodobejších refinančných operácií (ECB/2019/22)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
         so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60) (1),
         keďže:

                     (1)

                     Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť.

                     (2)

                     Rada guvernérov, vykonávajúc svoj mandát na udržiavanie cenovej stability a s cieľom posilniť transmisiu menovej politiky tým, že bude stimulovať poskytovanie úverov bankami pre nefinančný súkromný sektor, prijala 28. apríla 2016 rozhodnutie Európskej centrálnej banky (EÚ) 2016/810 (ECB/2016/10) (2). Toto rozhodnutie upravuje druhú sériu cielených dlhodobejších refinančných operácií (targeted longer-term refinancing operations – TLTRO-II), ktoré sa uskutočnili od júna 2016 do marca 2017.

                     (3)

                     S cieľom napomôcť zachovaniu výhodných podmienok poskytovania bankových úverov a podporiť akomodačné nastavenie menovej politiky v členských štátoch, ktorých menou je euro, Rada guvernérov 7. marca 2019 rozhodla o uskutočnení novej série siedmich cielených dlhodobejších refinančných operácií (TLTRO-III). Podmienky pre tieto TLTRO-III sa stanovia v osobitnom rozhodnutí.

                     (4)

                     S cieľom uľahčiť výpočet limitov ponuky pre TLTRO-III a berúc do úvahy prípadné dobrovoľné predčasné splatenia súm požičaných v rámci TLTRO-II je potrebné zmeniť lehotu na oznámenie takéhoto predčasného splatenia.

                     (5)

                     S cieľom umožniť úverovým inštitúciám, aby mali dostatok času na operačné prípravy na prvú TLTRO-III, by malo toto rozhodnutie nadobudnúť účinnosť bez zbytočného odkladu.

                     (6)

                     Preto by sa rozhodnutie (EÚ) 2016/810 (ECB/2016/10) malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Zmeny
            V článku 6 rozhodnutia (EÚ) 2016/810 (ECB/2016/10) sa odseky 3 a 4 nahrádzajú takto:

                  „3.   Aby mohol účastník využiť postup predčasného splatenia, oznámi príslušnej NCB svoj zámer splatiť úver v deň predčasného splatenia s využitím uvedeného postupu prinajmenšom dva týždne pred dátumom predčasného splatenia.

                  4.   Oznámenie podľa odseku 3 sa pre dotknutého účastníka stáva záväzným dva týždne pred dňom predčasného splatenia, ktorý je v ňom určený. Ak účastník čiastočne alebo úplne nevyrovná sumu splatnú ku dňu splatnosti podľa postupu predčasného splatenia, môže to mať za následok uloženie finančnej pokuty. Príslušná finančná pokuta sa vypočíta v súlade s prílohou VII k usmerneniu (EÚ) 2015/510 (ECB/2014/60) a zodpovedá finančnej pokute, ktorá sa ukladá v prípade nesplnenia povinností primerane zabezpečiť a vyrovnať sumu, ktorá bola zmluvnej strane pridelená v súvislosti s reverznými transakciami na účely menovej politiky. Uložením finančnej pokuty nie je dotknuté právo NCB uplatniť opravné prostriedky ustanovené v článku 166 usmernenia (EÚ) 2015/510 (ECB/2014/60), ak nastane prípad zlyhania.“

            Článok 2
            Nadobudnutie účinnosti
            Toto rozhodnutie nadobúda účinnosť 3. augusta 2019.

            Vo Frankfurte nad Mohanom 22. júla 2019

                  Za Radu guvernérov ECB

                  prezident ECB

               Mario DRAGHI

            (1)  Usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60), (usmernenie o všeobecnej dokumentácii) (Ú. v. EÚ L 91, 2.4.2015, s. 3).

            (2)  Rozhodnutie Európskej centrálnej banky (EÚ) 2016/810 z 28. apríla 2016 o druhej sérii cielených dlhodobejších refinančných operácií (ECB/2016/10) (Ú. v. EÚ L 132, 21.5.2016, s. 107).


title: Rozhodnutie Rady (EÚ) 2019/1320 z 18. júla 2019 o podpise, v mene Únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

text:
                  6.8.2019

                  SK

                  Úradný vestník Európskej únie

                  L 206/1

         ROZHODNUTIE RADY (EÚ) 2019/1320
         z 18. júla 2019
         o podpise, v mene Únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1) (ďalej len „dohoda o pridružení“) nadobudla platnosť 1. septembra 2017.

                     (2)

                     Nový druh hydinových kusov pozostáva z tradičných pŕs s ramennými kosťami krídel, ktoré sa po minimálnom spracovaní v Únii môžu v Únii uvádzať na trh ako hydinové prsia. Neobmedzený dovoz týchto kusov, ktorých dovoz z Ukrajiny v roku 2018 dosiahol 55 500 ton, preto môže ohroziť podmienky, za ktorých sa do Únie podľa dohody o pridružení môžu dovážať tradičné hydinové prsia, a to najmä kvantitatívne obmedzenia vo forme colnej kvóty.

                     (3)

                     Rada 20. decembra 2018 poverila Komisiu začať rokovania s Ukrajinou s cieľom nájsť riešenie v podobe zmeny obchodných preferencií na hydinové mäso a prípravky z hydinového mäsa stanovených v dohode o pridružení. Rokovania sa úspešne ukončili 19. marca 2019.

                     (4)

                     Dohoda vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v dohode o pridružení (ďalej len „dohoda vo forme výmeny listov“), by sa mala podpísať v mene Únie, s výhradou jej uzavretia.

                     (5)

                     S cieľom rýchlo odstrániť riziko prípadného neobmedzeného bezcolného dovozu uvedených hydinových kusov by sa dohoda vo forme výmeny listov mala predbežne vykonávať,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, s výhradou uzavretia uvedenej dohody vo forme výmeny listov.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov v mene Únie.

            Článok 3
            Dohoda vo forme výmeny listov sa do nadobudnutia jej platnosti predbežne vykonáva od prvého dňa mesiaca nasledujúceho po dátume, keď boli depozitárovi uvedenému v článku 484 dohody o pridružení doručené:

                        —

                        oznámenie Únie o ukončení postupov potrebných na tento účel a

                        —

                        oznámenie Ukrajiny o ukončení ratifikácie v súlade s jej postupmi a platnými právnymi predpismi,

                  podľa toho, čo nastane neskôr.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 18. júla 2019

                  Za Radu

                  predsedníčka

               T. TUPPURAINEN

            (1)  Ú. v. EÚ L 161, 29.5.2014, s. 3.


title: Rozhodnutie Európskeho výboru pre systémové riziká z 28. júna 2019 o odložení niektorých lehôt na predkladanie správ o krokoch podniknutých a opatreniach prijatých na základe odporúčaní Európskeho výboru pre systémové riziká ESRB/2014/1 a ESRB/2015/2 (ESRB/2019/15)

text:
                  6.8.2019

                  SK

                  Úradný vestník Európskej únie

                  C 264/2

         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
         z 28. júna 2019
         o odložení niektorých lehôt na predkladanie správ o krokoch podniknutých a opatreniach prijatých na základe odporúčaní Európskeho výboru pre systémové riziká ESRB/2014/1 a ESRB/2015/2
         (ESRB/2019/15)
         (2019/C 264/02)
         GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká (1), a najmä na jeho článok 3 ods. 2 písm. f),
         keďže:

                     (1)

                     V oddiele 2 ods. 3 bodoch 1 a 2 odporúčania Európskeho výboru pre systémové riziká ESRB/2014/1 (2) sa od adresátov uvedeného odporúčania vyžaduje, aby zaslali Európskemu výboru pre systémové riziká (ESRB), Rade a Komisii správu o opatreniach, ktoré adresáti prijali na dosiahnutie súladu s uvedeným odporúčaním alebo aby primerane odôvodnili svoju nečinnosť. Prvú správu mali adresáti uvedeného odporúčania zaslať do 30. júna 2016. Prijaté prvé správy boli základom pre prvé hodnotenie implementácie odporúčania ESRB/2014/1, ktoré uskutočnil ESRB. Závery hodnotenia schválila 1. februára 2019 Generálna rada ESRB a súhrnná správa o hodnotení súladu s odporúčaním, ktorá obsahuje hodnotenie implementácie odporúčania ESRB/2014/1 jeho adresátmi, bola uverejnená na webovom sídle ESRB v máji 2019.

                     (2)

                     V oddiele 2 ods. 3 bode 3 odporúčania ESRB/2014/1 sa od adresátov uvedeného odporúčania vyžaduje, aby ESRB, Rade a Komisii každé tri roky zaslali správy, v ktorých uvedú opatrenia prijaté na dosiahnutie súladu s uvedeným odporúčaním, a preto by mali adresáti uvedeného odporúčania zaslať druhú správu ESRB, Rade a Komisii do 30. júna 2019. S cieľom poskytnúť adresátom uvedeného odporúčania dostatočný čas na to, aby sa v prípade potreby zaoberali zisteniami uvedenými v prvom hodnotení implementácie odporúčania ESRB/2014/1, by sa však mala lehota na predloženie druhej správy odložiť o jeden rok.

                     (3)

                     V oddiele 2 ods. 3 bode 1 odporúčania Európskeho výboru pre systémové riziká ESRB/2015/2 (3) sa príslušné orgány vyzývajú, aby každé dva roky zaslali ESRB a Rade správu o opatreniach, ktoré prijali na dosiahnutie súladu s uvedeným odporúčaním alebo aby primerane odôvodnili svoju nečinnosť. Prvú správu mali príslušné orgány zaslať do 30. júna 2017, a preto by mali druhú správu zaslať ESRB a Rade do 30. júna 2019.

                     (4)

                     Hodnotenie implementácie odporúčania ESRB/2015/2 po tom, ako príslušné orgány predložili svoju prvú správu o opatreniach prijatých na dosiahnutie súladu s odporúčaním, stále prebieha. Lehota na predloženie druhej správy by sa mal preto odložiť o jeden rok.

                     (5)

                     Cieľom tohto rozhodnutia je o jeden rok odložiť lehotu stanovenú na 30. júna 2019, v rámci ktorej sa majú predložiť druhé správy o podniknutých krokoch a prijatých opatreniach na dosiahnutie súladu s odporúčaním ESRB/2014/1, pokiaľ ide o adresátov uvedeného odporúčania, a s odporúčaním ESRB/2015/2, pokiaľ ide o príslušné orgány, alebo sa má primerane odôvodniť prípadná nečinnosť,

               PRIJALA TOTO ROZHODNUTIE:

            Článok 1
            Odklad niektorých lehôt na predkladanie správ o podniknutých krokoch a prijatých opatreniach

               1.   Lehota na predloženie druhej správy adresátov odporúčania ESRB/2014/1, v ktorej majú uviesť opatrenia prijaté na dosiahnutie súladu s uvedeným odporúčaním, alebo na primerané odôvodnenie svojej nečinnosti, sa odkladá o jeden rok z 30. júna 2019 na 30. jún 2020.
               Odloženie lehoty v odseku 1 nemá vplyv na lehoty pre predloženie tretej a následných správ podľa ustanovení odporúčania ESRB/2014/1.

               2.   Lehota na predloženie druhej správy príslušných orgánov, v ktorej majú uviesť opatrenia prijaté na dosiahnutie súladu s odporúčaním ESRB/2015/2, alebo na primerané odôvodnenie svojej nečinnosti, sa odkladá o jeden rok z 30. júna 2019 na 30. jún 2020.
               Odloženie lehoty v odseku 2 nemá vplyv na lehoty pre predloženie tretej a následných správ podľa ustanovení odporúčania ESRB/2015/2.

            Článok 2
            Nadobudnutie účinnosti
            Toto rozhodnutie nadobúda účinnosť 28. júna 2019.

            Vo Frankfurte nad Mohanom 28. júna 2019

                  Vedúci sekretariátu ESRB

                  v mene Generálnej rady ESRB

               Francesco MAZZAFERRO

            (1)  Ú. v. EÚ L 331, 15.12.2010, s. 1.

            (2)  Odporúčanie Európskeho výboru pre systémové riziká z 18. júna 2014 k usmerneniam týkajúcim sa zriadenia mier proticyklickej rezervy (Ú. v. EÚ C 293, 2.9.2014, s. 1).

            (3)  Odporúčanie Európskeho výboru pre systémové riziká z 15. decembra 2015 o posudzovaní cezhraničných účinkov opatrení makroprudenciálnej politiky a ich dobrovoľnej reciprocite (Ú. v. EÚ C 97, 12.3.2016, s. 9).


title: Rozhodnutie Rady z 3. septembra 2019, ktorým sa prijíma pozícia Rady k návrhu opravného rozpočtu Európskej únie č. 2 na rozpočtový rok 2019

text:
                  6.9.2019

                  SK

                  Úradný vestník Európskej únie

                  C 302/3

         ROZHODNUTIE RADY
         z 3. septembra 2019,
         ktorým sa prijíma pozícia Rady k návrhu opravného rozpočtu Európskej únie č. 2 na rozpočtový rok 2019
         (2019/C 302/03)
         RADA EURÓPSKEJ ÚNIE
         so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 44,
         keďže:

                     —

                     rozpočet Únie na rozpočtový rok 2019 sa s konečnou platnosťou prijal 12. decembra 2018 (2),

                     —

                     Komisia 15. mája 2019 predložila návrh opravného rozpočtu č. 2 k všeobecnému rozpočtu na rozpočtový rok 2019,

               ROZHODLA TAKTO:

            Jediný článok
            Pozícia Rady k návrhu opravného rozpočtu Európskej únie č. 2 na rozpočtový rok 2019 bola prijatá 3. septembra 2019.
            Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.

            V Bruseli 3. septembra 2019

                  Za Radu

                  predseda

               T. TUPPURAINEN

            (1)  Ú. v. EÚ L 193, 30.7.2018, s. 1.

            (2)  Ú. v. EÚ L 67, 7.3.2019, s. 1.


Rozhodnutie Komisie z 30/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9467 - Ivanhoe Cambridge / Public Sector Pension Investment Board / Greystar) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 26/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9525 - Equistone Partners Europe Limited / Omnicare Holding GmbH & Co. KG / Omnicare Beteiligungen GmbH ND) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 27/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9465 - Primus Shareholders / PGIM Fund Management Limited / Real Estate Asset) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 04/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9345 - SEGRO / PSPIB / PANATTONI PARK) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Európskeho parlamentu a Rady (EÚ) 2019/1817 z 18. septembra 2019 o mobilizácii Fondu solidarity Európskej únie na poskytnutie pomoci Rakúsku, Taliansku a Rumunsku

text:
                  7.11.2019

                  SK

                  Úradný vestník Európskej únie

                  L 287/1

         ROZHODNUTIE EURÓPSKEHO PARLAMENTU A RADY (EÚ) 2019/1817
         z 18. septembra 2019
         o mobilizácii Fondu solidarity Európskej únie na poskytnutie pomoci Rakúsku, Taliansku a Rumunsku
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
         so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
         so zreteľom na návrh Európskej komisie,
         keďže:

                     (1)

                     Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľmi oblastí postihnutých živelnými pohromami.

                     (2)

                     Fond nesmie prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

                     (3)

                     Rumunsko predložilo 7. septembra 2018 žiadosť o mobilizáciu fondu v nadväznosti na extrémne výkyvy počasia, ktoré vyvolali rozsiahle povodne.

                     (4)

                     Taliansko predložilo 20. decembra 2018 žiadosť o mobilizáciu fondu v nadväznosti na extrémne výkyvy počasia.

                     (5)

                     Rakúsko predložilo 14. januára 2019 žiadosť o mobilizáciu fondu v nadväznosti na extrémne výkyvy počasia.

                     (6)

                     Žiadosti Rumunska, Talianska a Rakúska spĺňajú podmienky na poskytnutie finančného príspevku z fondu stanovené v článku 4 nariadenia (ES) č. 2012/2002.

                     (7)

                     Fond by sa mal preto mobilizovať s cieľom poskytnúť finančný príspevok Rumunsku, Taliansku a Rakúsku.

                     (8)

                     S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

            Článok 1
            V rámci všeobecného rozpočtu Únie na rozpočtový rok 2019 sa mobilizuje Fond solidarity Európskej únie poskytnutím viazaných a platobných rozpočtových prostriedkov v tejto výške:

                        a)

                        suma 8 192 300 EUR sa poskytne Rumunsku;

                        b)

                        suma 277 204 595 EUR sa poskytne Taliansku;

                        c)

                        suma 8 154 899 EUR sa poskytne Rakúsku.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 18. septembra 2019.

            V Štrasburgu 18. septembra 2019

                  Za Európsky parlament

                  predseda

               D. M. SASSOLI

                  Za Radu

                  predsedníčka

               T. TUPPURAINEN

            (1)  Ú. v. ES L 311, 14.11.2002, s. 3.

            (2)  Ú. v. EÚ C 373, 20.12.2013, s. 1.

            (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Komisie (EÚ) 2019/1862 zo 6. novembra 2019, ktorým sa stanovujú vnútorné pravidlá poskytovania informácií dotknutým osobám a obmedzení niektorých ich práv v súvislosti so spracúvaním osobných údajov Komisiou v systéme Únie na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie

text:
                  7.11.2019

                  SK

                  Úradný vestník Európskej únie

                  L 286/17

         ROZHODNUTIE KOMISIE (EÚ) 2019/1862
         zo 6. novembra 2019,
         ktorým sa stanovujú vnútorné pravidlá poskytovania informácií dotknutým osobám a obmedzení niektorých ich práv v súvislosti so spracúvaním osobných údajov Komisiou v systéme Únie na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 249 ods. 1,
         keďže:

                     (1)

                     Vzhľadom na medzinárodné záväzky Únie na zabezpečenie udržateľného hospodárenia s morskými biologickými zdrojmi (1) sa v nariadení Rady (ES) č. 1005/2008 (2) stanovuje systém na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie. Nariadením Komisie (EÚ) č. 1010/2009 (3) sa stanovujú podrobné pravidlá vykonávania nariadenia (ES) č. 1005/2008. Systém na zabraňovanie NNN rybolovu, na odrádzanie od neho a jeho odstránenie predstavuje dôležitý prvok spoločnej rybárskej politiky (4) Únie a ako taký je dôležitým cieľom všeobecného verejného záujmu Únie a členských štátov EÚ.

                     (2)

                     Podľa článkov 25 až 28 nariadenia (ES) č. 1005/2008 Komisia vykonáva analýzy s cieľom identifikovať rybárske plavidlá vykonávajúce NNN rybolov a podľa článkov 31 až 33 nariadenia (ES) č. 1005/2008 sleduje postupy na identifikáciu nespolupracujúcich tretích krajín v boji proti NNN rybolovu. Podľa článku 51 nariadenia (ES) č. 1005/2008 a článkov 49 a 50 nariadenia (ES) č. 1010/2009 Komisia a členské štáty oznamujú a vymieňajú si informácie na uľahčenie presadzovania nariadenia (ES) č. 1005/2008 zo strany členských štátov. Podľa článku 51 nariadenia (ES) č. 1005/2008 a článku 51 nariadenia (ES) č. 1010/2009 si môžu vymieňať informácie týkajúce sa NNN rybolovu s tretími krajinami a medzinárodnými organizáciami. Analýzy a postupy Komisie, výmena informácií s členskými štátmi a s tretími krajinami alebo medzinárodnými organizáciami by sa mohli zameriavať na rybárske plavidlá vrátane ich vlastníkov a v prípade potreby aj ich prevádzkovateľov, ktorí môžu byť právnickými alebo fyzickými osobami, ako aj na tretie krajiny.

                     (3)

                     Počas analýz a postupov a na účely vzájomnej pomoci podľa článku 51 nariadenia (ES) č. 1005/2008 a článkov 49, 50 a 51 nariadenia (ES) č. 1010/2009 v súvislosti s údajným NNN rybolovom sa nevyhnutne spracúvajú osobné údaje v zmysle článku 3 ods. 1 nariadenia Európskeho parlamentu a Rady (EÚ) 2018/1725 (5). Komisia musí tieto údaje spracovať tak, aby plnila úlohy, ktoré jej vyplývajú ako orgánu verejnej moci podľa nariadenia (ES) č. 1005/2008 a nariadenia (ES) č. 1010/2009. Analýzy a postupy vykonávané v súvislosti s NNN rybolovom pozostávajú z monitorovacej, kontrolnej alebo regulačnej funkcie spojenej s výkonom verejnej moci v zmysle článku 25 ods. 1 písm. c), g) a h) nariadenia (EÚ) 2018/1725.

                     (4)

                     Komisia na účely svojich analýz a postupov, pomoci a informácií poskytovaných členským štátom a informácií, ktoré sa vymieňajú s tretími krajinami alebo organizáciami v súvislosti s NNN rybolovom, spracúva informácie získané od právnických osôb, fyzických osôb, orgánov členských štátov [ako sú príslušné vnútroštátne orgány oznámené Komisii podľa článkov 15 ods. 2, 17 ods. 8, 21 ods. 3 a 39 ods. 4 nariadenia (ES) č. 1005/2008], orgánov tretích krajín, najmä od vlajkových štátov a medzinárodných orgánov a organizácií, ako sú najmä regionálne organizácie a mechanizmy pre riadenie rybárstva. Komisia môže počas svojich analýz a postupov spracovať aj vhodne zdokumentované informácie získané z verejne dostupných zdrojov, z anonymných zdrojov (ako napr. od informátorov), resp. od identifikovaných zdrojov (ako občania, mimovládne organizácie, podniky v odvetví rybolovu), ktoré potrebujú ochranu svojej totožnosti.

                     (5)

                     Komisia zasiela informácie a svoje analýzy príslušným orgánom členských štátov a iným orgánom a subjektom v rámci dvojstrannej alebo viacstrannej spolupráce s orgánmi a organizáciami členských štátov alebo tretích krajín, najmä s regionálnymi organizáciami alebo mechanizmami pre riadenie rybárstva, ako sa vyžaduje podľa nariadenia (ES) č. 1005/2008 a nariadenia (ES) č. 1010/2009, resp. ako je potrebné a vhodné v kontexte analýz a postupov. Komisia žiada vlajkové štáty alebo vlajkové členské štáty, aby prijali opatrenia a poskytli informácie o predpokladanom NNN rybolove vlastníkom a v prípade potreby prevádzkovateľom plavidla s cieľom zabezpečiť právo vlastníkov a prevádzkovateľov plavidiel na obhajobu a efektívne a účinné uplatňovanie pravidiel EÚ na zabraňovanie NNN rybolovu, na odrádzanie od neho a jeho odstránenie.

                     (6)

                     Činností spracúvania osobných údajov v zmysle článku 3 ods. 3 nariadenia (EÚ) 2018/1725, ktoré sa vykonávajú v rámci analýz a postupov v súvislosti s NNN rybolovom, sa realizujú pred tým, ako Komisia formálne identifikuje plavidlá, o ktorých sa predpokladá, že vykonávajú NNN rybolov, a začne postupy na zaradenie príslušného plavidla do zoznamu Únie s plavidlami vykonávajúcimi NNN rybolov a pred tým, ako Komisia formálne identifikuje tretie krajiny, ktoré považuje za tretie krajiny, ktoré nespolupracujú v boji proti NNN rybolovu. Tieto činnosti pokračujú aj počas všetkých analýz a postupov, ako aj dialógov vedených s orgánmi tretích krajín a dokonca aj po ukončení analýz a postupov (napríklad, keď je potrebné posúdiť, či je nutné začať nové analýzy a postupy v dôsledku poskytnutia nových informácií Komisii). Pokiaľ ide o osobné údaje vymieňané s členskými štátmi, tretími krajinami alebo medzinárodnými organizáciami, činnosti spracúvania osobných údajov sa vykonávajú od momentu, keď Komisia tieto údaje dostane, počas analýz vykonávaných členskými štátmi, tretími krajinami alebo medzinárodnými organizáciami, a aj po ich ukončení. Údaje sa uchovávajú tak dlho, ako sú potrebné na vykonanie analýz a postupov vykonávaných v členských štátoch, tretích krajinách a medzinárodných organizáciách. Vo výnimočných prípadoch sa môžu uchovávať aj potom, ak je to potrebné na zabezpečenie plnenia povinností Únie.

                     (7)

                     Kategórie osobných údajov spracúvaných Komisiou zahŕňajú identifikačné a kontaktné údaje, profesijné údaje a údaje súvisiace alebo podané v súvislosti s predmetom analýzy alebo postupu, najmä údaje týkajúce sa rybárskych plavidiel, ich zemepisnej polohy a rybolovných činností, údaje týkajúce sa vlastníkov plavidiel, kapitánov a členov posádky, údaje týkajúce sa osôb, ktoré sa podieľajú na spracovaní produktov rybolovu a ich uvádzaní na trh, a údaje týkajúce sa informátorov.

                     (8)

                     Osobné údaje sa uchovávajú v zabezpečenom elektronickom alebo fyzickom prostredí s cieľom zabrániť nezákonnému prístupu k nim alebo ich nezákonnému prenosu osobám, ktoré tieto údaje nepotrebujú poznať. Osobné údaje sa uchovávajú v príslušných komisijných útvaroch pre námorné záležitosti a rybolov, ktoré sú zodpovedné za analýzy a postupy a poskytovanie pomoci a informácií členským štátom, tretím štátom a medzinárodným organizáciám počas obdobia potrebného na analýzy a postupy a analýzy členských štátov, tretích štátov a medzinárodných organizácií na riešenie zjavných prípadov NNN rybolovu, ako aj na účely následných analýz, a počas obdobia administratívneho uchovávania, ktoré nasleduje po definitívnom uzavretí spisu (6).

                     (9)

                     Komisia má pri vykonávaní svojich úloh povinnosť v súvislosti so spracúvaním osobných údajov dodržiavať práva fyzických osôb, ktoré sú uznané v článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej Únie (ďalej len „ZFEÚ“), ktoré sa vykonáva nariadením Európskeho parlamentu a Rady (EÚ) 2018/1725. Komisia má zároveň osobitné povinnosti podľa nariadenia (ES) č. 1005/2008 v záujme zabraňovania NNN rybolovu, odrádzania od neho a jeho odstránenia, pričom v uvedenom nariadení sa od Komisie vyžaduje, aby vykonala analýzy a sledovala postupy, a to pri dodržaní pravidiel dôvernosti a služobného tajomstva (7), ako aj práva na obhajobu fyzických alebo právnických osôb, na ktoré sa vzťahujú analýzy a postupy (8).

                     (10)

                     Za určitých okolností je nutné zosúladiť práva dotknutých osôb podľa nariadenia (EÚ) 2018/1725 s potrebami uskutočnenia analýz a postupov v súvislosti s NNN rybolovom, ako aj s úplným dodržiavaním základných práv a slobôd ostatných dotknutých osôb. V tomto zmysle sa v článku 25 nariadenia (EÚ) 2018/1725 poskytuje Komisii možnosť obmedziť uplatňovanie článkov 14 až 17, 19, 20 a 35 nariadenia (EÚ) 2018/1725, ako aj jeho článku 4, pokiaľ jeho ustanovenia zodpovedajú právam a povinnostiam stanoveným v článkoch 14 až 17, 19 a 20 uvedeného nariadenia.

                     (11)

                     Spoločná rybárska politika Únie si vyžaduje, aby Komisia účinne a efektívne uplatňovala pravidlá Únie na zabraňovanie NNN rybolovu, odrádzanie od neho a jeho odstránenie. Na tento účel pri dodržaní noriem ochrany osobných údajov podľa nariadenia (EÚ) 2018/1725 je potrebné prijať vnútorné pravidlá, na základe ktorých môže Komisia obmedziť práva dotknutých osôb v súlade s článkom 25 nariadenia (EÚ) 2018/1725.

                     (12)

                     Tieto vnútorné pravidlá by sa mali vzťahovať na všetky spracovateľské operácie, ktoré vykonáva Komisia pri plnení svojich právomocí a povinností vyplývajúcich z nariadenia (ES) č. 1005/2008 a nariadenia (ES) č. 1010/2009. Tieto pravidlá by sa mali uplatňovať na spracovateľské operácie vykonávané počas celého priebehu analýz a postupov vzhľadom na NNN rybolov, od času, keď Komisia dostane osobné údaje, ktoré by mohli byť relevantné na identifikáciu rybárskych plavidiel vykonávajúcich NNN rybolov alebo identifikáciu nespolupracujúcich tretích krajín, počas analýz a postupov a dialógov vedených s orgánmi tretích krajín, a to aj potom, keď sa plavidlá alebo tretie krajiny formálne identifikovali podľa článkov 27 alebo 33 nariadenia (ES) č. 1005/2008, ak je to potrebné na následné analýzy alebo na zabezpečenie plnenia povinností Únie.

                     (13)

                     Tieto interné pravidlá by sa už nemali uplatňovať na spracovateľské operácie súvisiace s osobnými údajmi, ktoré boli sprístupnené dotknutým osobám v súlade s článkom 26 ods. 2 písm. d) alebo článkom 26 ods. 3 písm. d) a článkom 27 ods. 6 písm. a) nariadenia (ES) č. 1005/2008. Pokiaľ ide o spracovateľské operácie vykonávané v súvislosti s pomocou poskytovanou členským štátom a informáciami vymieňanými s tretími krajinami a organizáciami, tieto pravidlá by sa mali uplatňovať od času, keď Komisia dostane osobné údaje, ktoré následne poskytne členským štátom, tretím krajinám alebo medzinárodným organizáciám, až pokým nezačnú analýzy a konania, ako aj počas ich trvania, zo strany členských štátov, tretích krajín alebo medzinárodnej organizácie s cieľom riešiť prípady zjavného NNN rybolovu, a to aj potom, ak je to potrebné na následné analýzy a ak je to potrebné na zabezpečenie plnenia povinností Únie.

                     (14)

                     Komisia by mala v záujme dodržania súladu s článkami 14, 15 a 16 nariadenia (EÚ) 2018/1725 informovať všetkých jednotlivcov o svojich činnostiach zahŕňajúcich spracúvanie ich osobných údajov a o ich právach, a to transparentným a súdržným spôsobom formou oznámení o ochrane údajov uverejnených na webovom sídle Komisie. Prípadne by mala uviesť ďalšie záruky, ktoré zabezpečia, aby dotknuté osoby boli vo vhodnom formáte jednotlivo informované.

                     (15)

                     Bez toho, aby boli dotknuté články 14 ods. 5 a 16 ods. 5 nariadenia (EÚ) 2018/1725, má Komisia na základe článku 25 uvedeného nariadenia možnosť obmedziť poskytovanie informácií dotknutým osobám o spracovaní ich osobných údajov a uplatňovaní ich iných práv s cieľom chrániť právomoci Komisie vykonávať analýzy a postupy podľa nariadenia (ES) č. 1005/2008. V tejto súvislosti môže byť potrebné, aby Komisia obmedzila uplatňovanie týchto práv a povinností podľa článku 25 ods. 1 písm. c) a g) uvedeného nariadenia, ak by bol ohrozený účel jej monitorovacích, inšpekčných alebo regulačných funkcií v súvislosti s účinným vykonávaním spoločnej rybárskej politiky Únie.

                     (16)

                     V záujme zachovania účinnej spolupráce ďalej môže byť nutné, aby Komisia obmedzila výkon práv dotknutých osôb s cieľom chrániť spracovateľské operácie iných inštitúcií, orgánov, úradov a agentúr Únie alebo orgánov členských štátov. Komisia tak môže urobiť v situácii, keď by účel takéhoto obmedzenia inou inštitúciou, orgánom, úradom alebo agentúrou Únie alebo orgánom členského štátu bol ohrozený, ak by Komisia neuplatnila rovnocenné obmedzenie týkajúce sa tých istých osobných údajov. V tejto súvislosti by sa Komisia mala obrátiť na príslušné inštitúcie, subjekty, úrady, agentúry a orgány vo veci relevantných dôvodov uloženia obmedzení a ich nutnosti a primeranosti.

                     (17)

                     Komisia môže byť takisto nútená obmedziť poskytovanie informácií dotknutým osobám a uplatňovanie iných práv dotknutých osôb v súvislosti s osobnými údajmi získanými od tretích krajín alebo medzinárodných organizácií na účely spolupráce s týmito krajinami alebo organizáciami, a tak zaistiť dôležitý cieľ všeobecného verejného záujmu Únie v zmysle článku 25 ods. 1 písm. c) nariadenia (EÚ) 2018/1725. Za určitých okolností však záujem alebo základné práva dotknutej osoby môžu prevažovať nad záujmom medzinárodnej spolupráce.

                     (18)

                     Komisia môže okrem toho byť nútená obmedziť poskytovanie informácií dotknutým osobám a uplatňovanie iných práv dotknutých osôb v súvislosti s osobnými údajmi získanými z anonymných alebo identifikovaných zdrojov (napríklad od informátorov), ktoré si vyžadujú ochranu ich práv a slobôd podľa článku 25 ods. 1 písm. h) nariadenia (EÚ) 2018/1725.

                     (19)

                     Komisia preto určila dôvody uvedené v článku 25 ods. 1 písm. c), g) a h) nariadenia (EÚ) 2018/1725 ako dôvody na obmedzenia, ktoré môže byť potrebné uplatniť pri spracovateľských operáciách údajov vykonávaných Komisiou v rámci jej analýz a postupov vykonávaných v súvislosti s NNN rybolovom.

                     (20)

                     Akékoľvek obmedzenie uplatňované na základe tohto rozhodnutia by malo byť potrebné a primerané s prihliadnutím na riziká pre práva a slobody dotknutých osôb.

                     (21)

                     Komisia by mala so všetkými obmedzeniami zaobchádzať transparentne a každé ich uplatnenie registrovať v príslušnom systéme záznamov.

                     (22)

                     Prevádzkovateľom je Komisia prostredníctvom svojho útvaru príslušného pre námorné záležitosti a rybolov, ktorý je zodpovedný za analýzy a postupy vykonávané v súvislosti s NNN rybolovom a za poskytovanie pomoci členským štátom a informácií tretím krajinám a medzinárodným organizáciám v súvislosti s prípadmi údajného NNN rybolovu.

                     (23)

                     Podľa článku 25 ods. 8 nariadenia (EÚ) 2018/1725 môžu prevádzkovatelia poskytnutie informácií o dôvodoch uplatnenia obmedzenia dotknutej osobe odložiť alebo od neho upustiť, ak by to akýmkoľvek spôsobom ohrozilo účel obmedzenia. Ide predovšetkým o obmedzenia práv stanovené v článkoch 16 a 35 nariadenia (EÚ) 2018/1725.

                     (24)

                     Komisia by mala pravidelne preskúmavať uložené obmedzenia s cieľom zabezpečiť, aby práva dotknutej osoby byť informovaná v súlade s článkami 16 a 35 nariadenia (EÚ) 2018/1725 boli obmedzené len dovtedy, kým sú nevyhnutné na to, aby Komisia mohla vykonávať analýzy a postupy v súvislosti s NNN rybolovom.

                     (25)

                     Keď sa obmedzujú iné práva dotknutých osôb, prevádzkovateľ by mal v jednotlivých prípadoch individuálne posúdiť, či by informovanie o obmedzení neohrozilo účel obmedzenia.

                     (26)

                     Úradník Komisie pre ochranu údajov by mal nezávisle preskúmať uplatňovanie obmedzení s cieľom zabezpečiť súlad s týmto rozhodnutím.

                     (27)

                     Toto rozhodnutie sa prijíma na účely článku 25 nariadenia (EÚ) 2018/1725 a malo by nadobudnúť účinnosť tretí deň po jeho uverejnení v Úradnom vestníku Európskej únie s cieľom okamžite umožniť Komisii obmedziť uplatňovanie určitých práv a povinností v súlade s článkom 25 nariadenia (EÚ) 2018/1725, aby sa neohrozili analýzy a postupy na riešenie prípadov NNN rybolovu.

                     (28)

                     Uskutočnili sa konzultácie s európskym dozorným úradníkom pre ochranu údajov, ktorý 17. júla 2019 vydal stanovisko,

               PRIJALA TOTO ROZHODNUTIE:

            Článok 1
            Predmet úpravy a rozsah pôsobnosti

               1.   Týmto rozhodnutím sa stanovujú pravidlá, ktorými sa Komisia má riadiť pri informovaní dotknutých osôb o spracúvaní ich údajov v súlade s článkami 14, 15 a 16 nariadenia (EÚ) 2018/1725 v rámci systému Únie na zabraňovanie nezákonnému, nenahlásenému a neregulovanému (NNN) rybolovu.

               2.   Stanovujú sa v ňom aj podmienky, za ktorých Komisia môže v rámci tohto systému obmedziť použitie článkov 4, 14 až 17, 19, 20 a 35 nariadenia (EÚ) 2018/1725 v súlade s článkom 25 ods. 1 písm. c), g) a h) uvedeného nariadenia.

               3.   Toto rozhodnutie sa vzťahuje na spracúvanie osobných údajov Komisiou na účely činností vykonávaných s cieľom plniť úlohy Komisie týkajúce sa vykonávania analýz a postupov a vzájomnej pomoci pri údajnom NNN rybolove podľa nariadení (ES) č. 1005/2008 a (ES) č. 1010/2009 alebo v súvislosti s predmetnými činnosťami.
               Toto rozhodnutie sa nevzťahuje na spracúvanie osobných údajov Komisiou, ktoré boli poskytnuté vlastníkovi a prípadne prevádzkovateľovi rybárskeho plavidla v súlade s článkom 26 ods. 2 písm. d) alebo článkom 26 ods. 3 písm. d) a článkom 27 ods. 6 písm. a) nariadenia (ES) č. 1005/2008.
               Toto rozhodnutie sa uplatňuje na tieto kategórie osobných údajov:

                           a)

                           identifikačné a kontaktné údaje;

                           b)

                           profesijné údaje;

                           c)

                           činnosti plavidla alebo úlohy s ním súvisiace, jeho poloha a pohyb, rybolovná činnosť alebo s ňou súvisiaca činnosť;

                           d)

                           údaje týkajúce sa vlastníkov plavidiel (pozícia alebo úloha), kapitánov lodí a členov posádky;

                           e)

                           údaje týkajúce sa osôb, ktoré sa podieľajú na transporte//preprave, skladovaní, spracovaní a uvádzaní produktov rybolovu na trh v celom dodávateľskom reťazci;

                           f)

                           údaje týkajúce sa informátorov;

                           g)

                           všetky ostatné údaje týkajúce sa predmetu príslušných analýz a postupov.

            Článok 2
            Uplatniteľné výnimky a obmedzenia

               1.   V prípadoch, keď Komisia plní svoje povinnosti týkajúce sa dodržiavania práv dotknutých osôb vyplývajúcich z nariadenia (EÚ) 2018/1725, zváži, či sa neuplatňuje niektorá z výnimiek stanovených v uvedenom nariadení.

               2.   Ak by výkon práv a povinností stanovených v článkoch 14 až 17, 19, 20 a 35 nariadenia (EÚ) 2018/1725 v súvislosti s osobnými údajmi, ktoré Komisia spracúva, ohrozil účel analýz a postupov Komisie, pokiaľ ide o NNN rybolov, napríklad aj odhalením jej nástrojov a metód, alebo by nepriaznivo ovplyvnil práva a slobody iných dotknutých osôb, Komisia môže obmedziť uplatňovanie:

                           a)

                           článkov 14 až 17, 19, 20 a 35 nariadenia (EÚ) 2018/1725 a

                           b)

                           zásady transparentnosti stanovenej v článku 4 ods. 1 písm. a) uvedeného nariadenia, pokiaľ tam uvedené ustanovenia zodpovedajú právam a povinnostiam stanoveným v článkoch 14 až 17, 19, 20 a 35 nariadenia (EÚ) 2018/1725.

               3.   Komisia môže obmedziť práva a povinnosti uvedené v odseku 2 tohto článku v súvislosti s osobnými údajmi získanými od iných inštitúcií, orgánov, agentúr a úradov Únie, príslušných orgánov členských štátov alebo tretích krajín alebo od medzinárodných organizácií, resp. anonymných alebo identifikovaných zdrojov, a to za týchto okolností:

                           a)

                           ak by výkon týchto práv a povinností v súvislosti s osobnými údajmi získanými od inej inštitúcie, orgánu, agentúry alebo úradu Únie mohol byť obmedzený touto inou inštitúciou, orgánom, agentúrou alebo úradom Únie na základe právnych aktov uvedených v článku 25 nariadenia (EÚ) 2018/1725 alebo v súlade s kapitolou IX uvedeného nariadenia, resp. s nariadením Európskeho parlamentu a Rady (EÚ) 2016/794 (9) alebo s nariadením Rady (EÚ) 2017/1939 (10);

                           b)

                           ak by výkon týchto práv a povinností v súvislosti s osobnými údajmi získanými od príslušného orgánu členského štátu mohol byť obmedzený príslušnými orgánmi tohto členského štátu na základe aktov uvedených v článku 23 nariadenia Európskeho parlamentu a Rady (EÚ) 2016/679 (11) alebo v rámci vnútroštátnych opatrení, ktorými sa transponuje článok 13 ods. 3, článok 15 ods. 3 alebo článok 16 ods. 3 smernice Európskeho parlamentu a Rady (EÚ) 2016/680 (12);

                           c)

                           ak by uplatňovanie uvedených práv a povinností mohlo ohroziť spoluprácu Komisie s tretími krajinami alebo medzinárodnými organizáciami v súvislosti s NNN rybolovom.

                     Komisia pred uplatnením obmedzení za okolností uvedených v prvom pododseku písm. a) a b) vedie konzultácie s príslušnými inštitúciami, orgánmi, agentúrami Únie alebo príslušnými orgánmi členských štátov, okrem prípadov, keď je Komisii zrejmé, že uplatnenie obmedzenia je stanovené niektorým z aktov uvedených v týchto písmenách.
               Ustanovenia prvého pododseku písm. c) sa neuplatňujú, ak nad záujmom Komisie spolupracovať s tretími krajinami alebo medzinárodnými organizáciami prevažujú záujmy alebo základné práva a slobody dotknutých osôb.

               4.   Odseky 1, 2 a 3 sa uplatňujú bez toho, aby boli dotknuté:

                           a)

                           uplatňovanie iných rozhodnutí Komisie, v ktorých sa stanovujú vnútorné pravidlá týkajúce sa poskytovania informácií dotknutým osobám a obmedzení určitých práv podľa článku 25 nariadenia (EÚ) 2018/1725;

                           b)

                           článok 23 rokovacieho poriadku Komisie.

                     Odseky 2 a 3 sa uplatňujú s výhradou článkov 3 a 7 tohto rozhodnutia.

               5.   Akékoľvek obmedzenie uplatňovania práv a povinností uvedených v odseku 2 tohto článku musí byť potrebné a primerané s prihliadnutím na riziká pre práva a slobody dotknutých osôb.

            Článok 3
            Poskytovanie informácií dotknutým osobám

               1.   Komisia uverejní na svojom webovom sídle oznámenia o ochrane údajov, v ktorých informuje všetky dotknuté osoby o svojich činnostiach zahŕňajúcich spracúvanie osobných údajov týchto osôb na účely analýz a postupov, pokiaľ ide o NNN rybolov. V prípade potreby zabezpečí, aby dotknuté osoby boli vo vhodnom formáte informované jednotlivo.

               2.   Ak Komisia úplne alebo čiastočne obmedzí poskytovanie informácií dotknutým osobám, ktorých údaje sa spracúvajú na účely analýz a postupov týkajúcich sa NNN rybolovu, zaznamená a zaregistruje dôvody obmedzenia v súlade s článkom 6.

            Článok 4
            Právo dotknutých osôb na prístup k osobným údajom, právo na vymazanie a právo na obmedzenie spracúvania

               1.   Ak Komisia úplne alebo čiastočne obmedzí právo dotknutých osôb na prístup k osobným údajom, právo na vymazanie alebo právo na obmedzenie spracúvania, ako sa uvádza v článkoch 17, 19 a 20 nariadenia (EÚ) 2018/1725, informuje dotknutú osobu v odpovedi na žiadosť o prístup, vymazanie alebo obmedzenie spracúvania:

                           a)

                           o uplatnenom obmedzení a jeho hlavných dôvodoch a

                           b)

                           o možnosti podať sťažnosť európskemu dozornému úradníkovi pre ochranu údajov alebo podať opravný prostriedok na Súdnom dvore Európskej únie.

               2.   Poskytovanie informácií o dôvodoch obmedzenia podľa odseku 1 sa môže odložiť, môže sa od neho upustiť alebo sa môže zamietnuť, ak by sa ním narušil účel obmedzenia.

               3.   Komisia v súlade s článkom 6 tohto rozhodnutia zaznamená a zaregistruje dôvody obmedzenia.

               4.   Ak je právo na prístup k osobným údajom plne alebo čiastočne obmedzené, dotknutá osoba je oprávnená uplatniť svoje právo na prístup v súlade s článkom 25 ods. 6, 7 a 8 nariadenia (EÚ) 2018/1725. Dotknutá osoba môže podať sťažnosť európskemu dozornému úradníkovi pre ochranu údajov, ak sa domnieva, že jej práva boli protiprávne zamietnuté alebo obmedzené.

            Článok 5
            Oznamovanie prípadov porušenia ochrany osobných údajov dotknutým osobám
            Ak Komisia obmedzí oznamovanie prípadov porušenia ochrany osobných údajov dotknutej osobe tak, ako je to uvedené v článku 35 nariadenia (EÚ) 2018/1725, zaznamená a zaregistruje dôvody obmedzenia v súlade s článkom 6 tohto rozhodnutia.

            Článok 6
            Zaznamenávanie a registrovanie obmedzení

               1.   Komisia zaznamená dôvody každého obmedzenia uplatneného podľa tohto rozhodnutia vrátane posúdenia potreby a primeranosti obmedzenia s prihliadnutím na príslušné prvky stanovené v článku 25 ods. 2 nariadenia (EÚ) 2018/1725.

               2.   V zázname sa uvedie, ako by výkon práva príslušnou dotknutou osobou ohrozil účel analýz a postupov Komisie, pokiaľ ide o NNN rybolov, alebo obmedzení uplatňovaných podľa článku 2 ods. 2 alebo 3 tohto rozhodnutia, alebo ako by nepriaznivo ovplyvnil práva a slobody iných dotknutých osôb.

               3.   Uvedený záznam a v náležitých prípadoch aj dokumenty obsahujúce súvisiace faktické a právne prvky sa zaregistrujú. Na požiadanie sa sprístupnia európskemu dozornému úradníkovi pre ochranu údajov.

            Článok 7
            Trvanie obmedzení

               1.   Obmedzenia uvedené v článkoch 3, 4 a 5 sa uplatňujú tak dlho, kým existujú dôvody, ktoré ich opodstatňujú.

               2.   Ak dôvody na obmedzenie uvedené v článku 3 alebo 5 už neplatia, Komisia zruší obmedzenie a informuje dotknutú osobu o hlavných dôvodoch príslušného obmedzenia. Súčasne ju informuje o možnosti podať kedykoľvek sťažnosť európskemu dozornému úradníkovi pre ochranu údajov, alebo žiadať o súdne prostriedky nápravy na Súdnom dvore Európskej únie.

               3.   Komisia preskúma uplatňovanie obmedzení uvedených v článkoch 3 a 5 jeden rok po prijatí a pri ukončení príslušných analýz a postupov Komisie vykonaných v súvislosti s NNN rybolovom. Komisia takisto sleduje, či treba obmedzenie zachovať.

            Článok 8
            Preskúmanie úradníkom Komisie pre ochranu údajov

               1.   Úradník Komisie pre ochranu údajov bude bezodkladne informovaný vždy, keď sa v súlade s týmto rozhodnutím obmedzia práva dotknutých osôb. Úradníkovi pre ochranu údajov sa na požiadanie poskytne prístup k záznamu a všetkým dokumentom, ktoré obsahujú základné skutkové a právne prvky.

               2.   Úradník pre ochranu údajov môže požiadať o preskúmanie obmedzenia. O výsledku požadovaného preskúmania je informovaný.

               3.   Komisia zdokumentuje zapojenie úradníka pre ochranu údajov v každom prípade, keď je uplatňovanie práv a povinností uvedených v článku 2 ods. 2 tohto rozhodnutia obmedzené.

            Článok 9
            Nadobudnutie účinnosti
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

            V Bruseli 6. novembra 2019

                  Za Komisiu

                  predseda

               Jean-Claude JUNCKER

            (1)  Únia je zmluvnou stranou Dohovoru Organizácie Spojených národov (ďalej len „OSN“) o morskom práve z 10. decembra 1982 (ďalej len „UNCLOS“), ratifikovala Dohodu OSN o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti zo 4. augusta 1995 (ďalej len „dohoda OSN o populáciách rýb“) a prijala Dohodu OSN pre výživu a poľnohospodárstvo o podporovaní dodržiavania medzinárodných ochranných a riadiacich opatrení rybárskymi plavidlami na šírom mori z 24. novembra 1993 (ďalej len „dohoda FAO o dodržiavaní opatrení“). Únia je takisto zmluvnou stranou Dohody o opatreniach prístavných štátov (ďalej len „PSMA“), ktorú schválila Konferencia FAO na 36. zasadnutí (Rím, 18. – 23. novembra 2009) podľa článku XIV ods. 1 stanov FAO, prostredníctvom uznesenia č. 12/2009 z 22. novembra 2009.

            (2)  Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

            (3)  Nariadenie Komisie (ES) č. 1010/2009 z 22. októbra 2009, ktorým sa ustanovujú podrobné pravidlá vykonávania nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (Ú. v. EÚ L 280, 27.10.2009, s. 5).

            (4)  Pozri najmä články 28 a 30 nariadenia Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (6)  Uchovávanie súborov v Komisii upravuje spoločný zoznam uchovávania, regulačný dokument [jeho posledná verzia je SEC[(2010) 900] vo forme harmonogramu uchovávania, v ktorom sú stanovené obdobia uchovávania pre rôzne druhy súborov Komisie.

            (7)  Pozri najmä článok 339 ZFEÚ.

            (8)  Výkon práv dotknutých osôb podľa nariadenia (EÚ) 2018/1725 a plnenie povinností prevádzkovateľov podľa uvedeného nariadenia nemajú vplyv na spôsob, akým Komisia zaobchádza s právami na obhajobu osôb, ktorých sa týkajú konania. To umožňuje neporušiť integritu a pravosť dôkazov v spise zhromaždenom v priebehu analýz a postupov úpravou dokumentov nachádzajúcich sa v podobe, v akej boli získané alebo zhromaždené v súlade s platnými procesnými pravidlami.

            (9)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).

            (10)  Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (ďalej len „EPPO“, Ú. v. EÚ L 283, 31.10.2017, s. 1).

            (11)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

            (12)  Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4.5.2016, s. 89).


Rozhodnutie Komisie z 04/11/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9478 - ARCHER / HILTON / EARLSFORT) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/1915 zo 14. októbra 2019 o podpise Dohody medzi Európskou úniou a Bieloruskou republikou o zjednodušení udeľovania víz v mene Európskej únie

text:
                  18.11.2019

                  SK

                  Úradný vestník Európskej únie

                  L 297/1

         ROZHODNUTIE RADY (EÚ) 2019/1915
         zo 14. októbra 2019
         o podpise Dohody medzi Európskou úniou a Bieloruskou republikou o zjednodušení udeľovania víz v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 28. februára 2011 poverila Komisiu, aby súbežne s rokovaniami o dohode o readmisii osôb s neoprávneným pobytom začala rokovať s Bieloruskou republikou o dohode medzi Európskou úniou a Bieloruskou republikou o zjednodušení udeľovania víz (ďalej len „dohoda“). Rokovania boli úspešne zavŕšené 17. júna 2019 parafovaním dohody prostredníctvom výmeny e-mailov.

                     (2)

                     Vo vyhlásení prijatom na samite Východného partnerstva 7. mája 2009 vyslovili Únia a partnerské krajiny politickú podporu liberalizácii vízového režimu v bezpečnom a chránenom prostredí a opätovne potvrdili svoj zámer prijímať postupné opatrenia vedúce k zavedeniu bezvízového režimu pre svojich občanov vo vhodnom čase.

                     (3)

                     Účelom dohody je na základe reciprocity zjednodušiť udeľovanie víz občanom Únie a Bieloruska na plánovaný pobyt v trvaní najviac 90 dní v rámci akéhokoľvek 180-dňového obdobia.

                     (4)

                     Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (1); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (5)

                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (2); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

                     (6)

                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

                     (7)

                     Rada by mala rozhodnúť o uzavretí dohody na základe posúdenia Komisie týkajúceho sa bezpečnosti a integrity systému vydávania biometrických diplomatických pasov Bieloruska a ich technických špecifikácií.

                     (8)

                     Dohoda by sa mala podpísať a spoločné vyhlásenia pripojené k dohode by sa mali schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody medzi Európskou úniou a Bieloruskou republikou o zjednodušení udeľovania víz s výhradou jej uzavretia (3).

            Článok 2
            Spoločné vyhlásenia pripojené k dohode sa v mene Únie schvaľujú.

            Článok 3
            Predseda Rady sa týmto poveruje určiť osobu(-y) splnomocnenú(-é) podpísať dohodu v mene Únie.

            Článok 4
            Komisia posúdi bezpečnosť a integritu systému vydávania biometrických diplomatických pasov Bieloruska a ich technických špecifikácií a svoje posúdenie oznámi Rade. Rada na základe takéhoto posúdenia rozhodne o uzavretí dohody.

            Článok 5
            Toto rozhodnutie nadobúda účinnosť dňom jeho prijatia.

            V Luxemburgu 14. októbra 2019

                  Za Radu

                  predseda

               J. LEPPÄ

            (1)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (2)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

            (3)  Text dohody sa uverejní spolu s rozhodnutím o jej uzavretí.


title: Rozhodnutie Rady (EÚ) 2019/1917 z 3. decembra 2018 o pozícii, ktorá sa má v mene Európskej únie zaujať na 7. zasadnutí zmluvných strán Dohody o ochrane africko-euroázijských druhov vodného sťahovavého vtáctva, pokiaľ ide o určité zmeny prílohy 3 k dohode

text:
                  18.11.2019

                  SK

                  Úradný vestník Európskej únie

                  L 297/5

         ROZHODNUTIE RADY (EÚ) 2019/1917
         z 3. decembra 2018
         o pozícii, ktorá sa má v mene Európskej únie zaujať na 7. zasadnutí zmluvných strán Dohody o ochrane africko-euroázijských druhov vodného sťahovavého vtáctva, pokiaľ ide o určité zmeny prílohy 3 k dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohoda o ochrane africko-euroázijských druhov vodného sťahovavého vtáctva (ďalej len „dohoda“) nadobudla platnosť 1. novembra 1999 a bola schválená v mene Európskeho spoločenstva rozhodnutím Rady 2006/871/ES (1).

                     (2)

                     Podľa článku X ods. 5 dohody môže zasadnutie zmluvných strán prijať zmeny príloh k dohode.

                     (3)

                     Počas 7. zasadnutia zmluvných strán, ktoré sa bude konať v dňoch 4. až 8. decembra 2018 v Durbane v Južnej Afrike, sa očakáva prijatie uznesenia o prijatí zmien príloh 2 a 3 k dohode.

                     (4)

                     Navrhované zmeny prílohy 3 k dohode predložené Ugandou a uvedené v návrhu uznesenia 7.3 týkajúceho sa týchto deviatich druhov: kajky morskej – Somateria mollissima, potápača prostredného – Mergus serrator, chochlačky sivej – Aythya ferina, lastúrničiara strakatého – Haematopus ostralegus, cíbika chochlatého – Vanellus vanellus, brehára hrdzavého – Limosa lapponica, brehára čiernochvostého – Limosa limosa, pobrežníka hrdzavého – Calidris canutus a kalužiaka tmavého – Tringa erythropus prispejú k dosiahnutiu vyššieho stupňa ochrany populácií uvedených druhov, ktorých počet klesá a preto by sa mali v mene Únie schváliť. Podľa článku 3 ods. 4 rozhodnutia 2006/871/ES má však Komisia vzniesť výhradu, pokiaľ ide o navrhované zmeny týkajúce sa uvedených deviatich druhov, pretože by si to vyžadovalo zmenu smernice Európskeho parlamentu a Rady 2009/147/ES (2), čo by nebolo uskutočniteľné do 90 dní od prijatia zmien zasadnutím zmluvných strán.

                     (5)

                     Je vhodné stanoviť pozíciu, ktorá sa má v mene Únie zaujať na 7. zasadnutí zmluvných strán, pokiaľ ide o navrhované zmeny, keďže uznesenie bude pre Úniu záväzné a bude môcť rozhodujúcim spôsobom ovplyvniť obsah práva Únie, konkrétne smernice 2009/147/ES,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na 7. zasadnutí zmluvných strán Dohody o ochrane africko-euroázijských druhov vodného sťahovavého vtáctva, je takáto:
            Únia schvaľuje zmeny prílohy 3 k dohode predložené Ugandou a uvedené v návrhu uznesenia 7.3 zo 7. zasadnutia zmluvných strán týkajúceho sa týchto deviatich druhov: kajky morskej – Somateria mollissima, potápača prostredného – Mergus serrator, chochlačky sivej – Aythya ferina, lastúrničiara strakatého – Haematopus ostralegus, cíbika chochlatého – Vanellus vanellus, brehára hrdzavého – Limosa lapponica, brehára čiernochvostého – Limosa limosa, pobrežníka hrdzavého – Calidris canutus a kalužiaka tmavého – Tringa erythropus.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 3. decembra 2018

                  Za Radu

                  Predseda

               N. HOFER

            (1)  Rozhodnutie Rady 2006/871/ES z 18. júla 2005 o uzavretí Dohody o ochrane africko-euroázijských druhov vodného sťahovavého vtáctva v mene Európskeho spoločenstva (Ú. v. EÚ L 345, 8.12.2006, s. 24).

            (2)  Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010, s. 7).